รายงานการประชุมสภาองค์การบริหารส่วนตำบลวังดาล

สมัยประชุมสามัญ สมัยที่ 4 ครั้งที่ 1 ประจำปี 2563

วันอังคาร ที่ 1 ธันวาคม 2563 เวลา 10.00 น.

ณ ห้องประชุมสภาองค์การบริหารส่วนตำบลวังดาล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ผู้เข้าประชุม ตำแหน่ง ลายมือชื่อ หมายเหตุ

1. นายสุนทร อ่อนสว่าง ประธานสภาฯ สุนทร อ่อนสว่าง

2. นายจุล มูลเชื้อ รองประธานสภาฯ จุล มูลเชื้อ

3. นายสุชาติ บัวศรี เลขานุการสภาฯ สุชาติ บัวศรี

4. นางสาวพิมพร เพียวังถา สมาชิก อบต. หมู่ที่ 1 พิมพร เพียวังถา

5. นางสาวบังอร พิมพ์อรัญ สมาชิก อบต. หมู่ที่ 1 บังอร พิมพ์อรัญ

6. นายมนัส สมมิตร สมาชิก อบต. หมู่ที่ 2 มนัส สมมิตร

7. นายพิชิตชัย แม่นปืน สมาชิก อบต. หมู่ที่ 2 พิชิตชัย แม่นปืน

8. นายปรีชา ยังสุข สมาชิก อบต. หมู่ที่ 3 ปรีชา ยังสุข

9. นายณัฐกานต์ สมมิตร สมาชิก อบต. หมู่ที่ 3 ณัฐกานต์ สมมิตร

10. นายสุวรรณ์ ธนะสุทธิพันธ์ สมาชิก อบต. หมู่ที่ 4 สุวรรณ์ ธนะสุทธิพันธ์

11. นายสำเริง ย้อยดา สมาชิก อบต. หมู่ที่ 4 สำเริง ย้อยดา

12. นายดำเนิน ถึกไทย สมาชิก อบต. หมู่ที่ 5 ดำเนิน ถึกไทย

13. นายคำพันธ์ สีพานวงษ์ สมาชิก อบต. หมู่ที่ 5 คำพันธ์ สีพานวงษ์

14. นางกัลยา เจริญผล สมาชิก อบต. หมู่ที่ 6 กัลยา เจริญผล

15. นางพเยาว์ สุวรรณพูล สมาชิก อบต. หมู่ที่ 7 พเยาว์ สุวรรณพูล

16. นายวิชัย พันธ์ชอบ สมาชิก อบต. หมู่ที่ 7 วิชัย พันธ์ชอบ

17. นายธนวัฒน์ คำลือ สมาชิก อบต. หมู่ที่ 8 ธนวัฒน์ คำลือ

18. นายฉัตรชัย พวงจำปา สมาชิก อบต. หมู่ที่ 9 ฉัตรชัย พวงจำปา

19. นายนิยม เผ่าแสง สมาชิก อบต. หมู่ที่ 11 นิยม เผ่าแสง

20. นางมาลี จีนทำ สมาชิก อบต. หมู่ที่ 10 มาลี จีนทำ

21. นางปาริฉัตร วรฤทธิ์ สมาชิก อบต. หมู่ที่ 12 ปาริฉัตร วรฤทธิ์

22. นายวัชรากร สีเหลือง สมาชิก อบต. หมู่ที่ 14 วัชรากร สีเหลือง

23. นายอดุลศักดิ์ สุวรรณศร สมาชิก อบต. หมู่ที่ 15 อดุลศักดิ์ สุวรรณศร

24. นายบุญลอด หนามพรม สมาชิก อบต. หมู่ที่ 16 บุญลอด หนามพรม

25. นายรังสรรค์ หนามพรม สมาชิก อบต. หมู่ที่ 16 รังสรรค์ หนามพรม

- 2 -

ผู้ลาประชุม

1. นายสนอง สีทองเพีย สมาชิก อบต. หมู่ที่ 8

2. นายนิพนธ์ อุตทองคำ สมาชิก อบต. หมู่ที่ 9

3. นายสุรศักดิ์ สอนโส สมาชิก อบต. หมู่ที่ 13

ผู้เข้าร่วมประชุม

1. นายไพบูลย์ ช่างฉาย นายก อบต.วังดาล ไพบูลย์ ช่างฉาย

2. นายชาญชัย อ่อนสว่าง รองนายก อบต.วังดาล ชาญชัย อ่อนสว่าง

3. นายสมชาย กองคำ เลขานุการนายก อบต.วังดาล สมชาย กองคำ

4. นายวิทยา จิตคำภา หัวหน้าสำนักปลัด วิทยา จิตคำภา

5. นางสาวศศิกานต์ แย้มกลิ่น นักพัฒนาชุมชน ศศิกานต์ แย้มกลิ่น

เริ่มประชุม เวลา 10.00 น.

**ระเบียบวาระที่ 1** เรื่องที่ประธานแจ้งให้ที่ประชุมทราบ

ประธานสภา - กล่าวสวัสดีสมาชิกสภาฯ ทุกท่าน และขอเปิดประชุมสภา สมัยประชุมสามัญ สมัยที่ 4 ครั้งที่ 1 ประจำปี 2563 และแจ้งระเบียบวาระที่จะประชุมวันนี้ ซึ่งมีเรื่องเสนอเพื่อพิจารณา ดังนี้

 - พิจาณายกเลิกมติที่ประชุมสภาฯ กรณีการขอใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท ตามมติที่ประชุมสภาองค์การบริหารส่วนตำบลวังดาล ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563

 - พิจารณายกเลิกโครงการในหมวดครุภัณฑ์ที่ดินและสิ่งก่อสร้างตามข้อบัญญัติงบประมาณรายจ่ายประจำปีงบประมาณ 2564

 - พิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564

**ระเบียบวาระที่ 2** เรื่อง รับรองรายงานการประชุมสภาองค์การบริหารส่วนตำบลวังดาล สมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563

ประธานสภา - สอบถามว่าจะมีสมาชิกสภาฯ ท่านใดขอแก้ไขรายงานการประชุมในครั้งที่ผ่านมาหรือไม่ หากไม่มีก็ขอมติที่ประชุมรับรองรายงานการประชุม

- 3 -

**มติที่ประชุม** - ที่ประชุมมีมติรับรองรายงานการประชุมด้วยคะแนนเสียงเป็นเอกฉันท์

**ระเบียบวาระที่ 3** เรื่อง เสนอเพื่อพิจารณา

 **3.1 พิจาณายกเลิกมติที่ประชุมสภาฯ กรณีการขอใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท ตามมติที่ประชุมสภาองค์การบริหารส่วนตำบลวังดาล ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563**

ประธานสภา - แจ้งว่าในการประชุมสภาฯ ในระเบียบวาระที่ 3 นี้ เป็นการพิจารณาอนุมัติยกเลิกมติที่ประชุมสภาฯ กรณีการขอใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท ตามมติที่ประชุมสภาองค์การบริหารส่วนตำบลวังดาล ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563 และขอเชิญเลขานุการสภาชี้แจงรายละเอียดให้สมาชิกสภาฯ ทราบเพื่อพิจารณา

เลขานุการสภา - ชี้แจงว่า ตามที่ อบต.วังดาล ได้รับการจัดสรรงบประมาณจากกรมส่งเสริมการปกครองท้องถิ่น งบประมาณเงินอุดหนุน แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น จำนวน 2 โครงการ ดังนี้

 1. ก่อสร้างถนนแอสฟัสท์ติกคอนกรีต สายท่าสนามทอง พรมแสง หมู่ที่ 11, 13 บ้านโคกก่อง ตำบลวังดาล จำนวน 3 ช่วง พื้นที่ไม่น้อยกว่า 18,330 ตารางเมตร องค์การบริหารส่วนตำบลวังดาล อำเภอกบินทร์บุรี จังหวัดปราจีนบุรี 1 สายทาง งบประมาณอุดหนุน 10,395,000 บาท และต้องนำรายได้ อปท.สมทบ จำนวน 1,155,000 บาท

 2. ก่อสร้างถนนแอสฟัสท์ติกคอนกรีต สายเจ้าอลังการ หมู่ที่ 14, 16 บ้านหนองผัก กะเฉด ตำบลวงดาล กว้าง 6 เมตร ยาว 3,300 เมตร หนา 0.05 เมตร พื้นที่ไม่น้อยกว่ากว่า 18,900 ตารางเมตร องค์การบริหารส่วนตำบลวังดาล อำเภอกบินทร์บุรี จังหวัดปราจีนบุรี 1 สายทาง งบประมาณอุดหนุน 11,169,000 บาท และต้องนำรายได้ อปท.สมทบ จำนวน 1,241,000 บาท

 - ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563 สภาองค์การบริหารส่วนตำบลวังดาล มีมติเห็นชอบการใช้จ่ายทุนสำรองเงินสะสมเพื่อสมทบโครงการดังกล่าวทั้ง 2 โครงการ งบประมาณ 2,369,000 บาท เรียบร้อยแล้วนั้น แต่เนื่องจากระหว่างดำเนินการจัดทำเอกสารเพื่อขอเสนออนุมัติต่อผู้ว่าราชการจังหวัดปราจีนบุรีตามระเบียบฯ ได้รับรายงานจากกองคลังว่ามีเงินรายได้โอนเข้ามาเพียงพอที่จะนำไปสมทบทั้ง 2 โครงการ แล้ว หากทาง อบต.วังดาล ทำหนังสือขออนุมัติจากผู้ว่าราชการจังหวัด เพื่อขอใช้ทุน

- 4 -

 สำรองเงินสะสม เกรงว่าจะเป็นการรายงานเท็จ จึงได้มีการปรึกษากับท่านนายก อบต. และเจ้าหน้าที่ที่เกี่ยวข้องเรียบร้อยแล้ว เห็นว่าไม่จำเป็นต้องใช้จ่ายเงินทุนสำรองเงินสะสมจำนวนดังกล่าวอีก จึงต้องเสนอให้ที่ประชุมสภาฯ พิจารณามีมติยกเลิกมติที่ประชุมสภาฯ ครั้งที่ผ่านมา กรณีการเห็นชอบให้ใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท

 นายก อบต. - ชี้แจงว่า ตามที่ปลัด อบต.ได้ชี้แจงแล้วนั้น ซึ่งตามระเบียบฯ หากเงินสะสมมีไม่เพียงพอ และไม่มีเงินรายได้ ให้ขอความเห็นชอบจากสภาฯ ขอใช้ทุนสำรองเงินสะสม เนื่องจากระหว่างที่ทาง อบต.วังดาล จัดเตรียมเอกสารที่เกี่ยวข้องเพื่อส่งจังหวัดนั้น ได้มีรายได้โอนเข้ามาเพียงพอที่จะสมทบโครงการทั้ง 2 โครงการแล้ว จึงต้องให้สภาฯ พิจารณายกเลิกมติที่ประชุมสภาฯ กรณีการขอใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท

ประธานสภา - สอบถามว่า มีท่านใดสงสัยจะสอบถามหรือไม่ หากไม่มีขอมติที่ประชุมสภาฯ เพื่อยกเลิกมติที่ประชุมสภาฯ กรณีการเห็นชอบให้ใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท ตามมติที่ประชุมสภาองค์การบริหารส่วนตำบลวังดาล ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563

**มติที่ประชุม** ที่ประชุมมีมติอนุมัติให้ยกเลิกมติที่ประชุมสภาฯ กรณีการเห็นชอบให้ใช้จ่ายทุนสำรองเงินสะสม จำนวน 2 โครงการ งบประมาณ 2,369,000 บาท ตามมติที่ประชุมสภาองค์การบริหารส่วนตำบลวังดาล ในคราวประชุมสมัยประชุมวิสามัญ สมัยที่ 4 ครั้งที่ 1 ประจำปี 2563 เมื่อวันพฤหัสบดี ที่ 12 พฤศจิกายน 2563 ด้วยคะแนนเสียงเป็นเอกฉันท์

 **3.2 พิจารณายกเลิกโครงการในหมวดครุภัณฑ์ที่ดินและสิ่งก่อสร้างตามข้อบัญญัติงบประมาณรายจ่ายประจำปีงบประมาณ 2564**

ประธานสภา - ขอเชิญ ปลัด อบต. ชี้แจงเรื่องการพิจารณายกเลิกโครงการในหมวดครุภัณฑ์ที่ดินและสิ่งก่อสร้างตามข้อบัญญัติงบประมาณรายจ่ายประจำปีงบประมาณ 2564

เลขานุการสภา - ชี้แจงว่า เนื่องจากเงินสมทบโครงการก่อสร้างถนนลาดยางแอสฟัสท์ติกคอนกรีตสาย หมู่ที่ 11 ถึงหมู่ที่ 13 ตำบลวังดาล และโครงการก่อสร้างถนนลาดยางแอสฟัสท์ติกคอนกรีตสาย เจ้าอลังการ หมู่ที่ 14 บ้านหนองผักกะเฉด ถึงหมู่ที่ 16 บ้านหนองชุมหวาย ตำบลวังดาล ไม่ได้ตั้งไว้ในข้อบัญญัติงบประมาณรายจ่ายประจำปีงบประมาณ 2564 จึงมีความจำเป็นที่จะต้องยกเลิกโครงการบางโครงการที่บรรจุในข้อบัญญัติฯ 2564 เพื่อนำงบประมาณโครงการที่ยกเลิกนั้นโอนไปตั้งจ่ายเป็นรายการใหม่ในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้ง

- 5 -

 จ่ายรายการใหม่ ประจำปีงบประมาณ พ.ศ.2564 โครงการเงินสมทบเงินอุดหนุนเฉพาะกิจ จำนวน 2 โครงการ โดยโครงการที่จะขอให้ที่ประชุมสภาฯ มีมติยกเลิกในการประชุมสภาฯ ครั้งนี้นั้น เป็นโครงการในหมวดครุภัณฑ์ที่ดินและสิ่งก่อสร้างตามข้อบัญญัติงบประมาณรายจ่ายประจำปีงบประมาณ 2564 จำนวน 5 โครงการ ดังนี้

 1. ยกเลิกโครงการก่อสร้างถนนคอนกรีตเสริมเหล็ก สายบ้านบวกหมู หมู่ที่ 13 ตำบลวังดาล งบประมาณ 400,000 บาท

 2. ยกเลิกโครงการก่อสร้างถนนคอนกรีตเสริมเหล็ก สายบ้านโคกก่อง หมู่ที่ 11 ตำบลวังดาล งบประมาณ 211,000 บาท

 3. ยกเลิกโครงการก่อสร้างศาลากลางบ้านหนองผักกะเฉด หมู่ที่ 14 ตำบลวังดาล งบประมาณ 400,000 บาท

 4. ยกเลิกโครงการก่อสร้างถนนคอนกรีตเสริมเหล็ก สายบ้านหนองอีจู้ หมู่ที่ 16 ตำบลวังดาล งบประมาณ 400,000 บาท

 5. ยกเลิกโครงการอุดหนุนไฟฟ้ากบินทร์บุรี เพื่อขยายเขตไฟฟ้าแรงสูง หมู่ที่ 2 ตำบลวังดาล งบประมาณ 1,000,000 บาท

 รวมเงินงบประมาณทั้งสิ้น 2,411,000 บาท

นายก อบต. - ชี้แจงว่าตามที่ปลัด อบต.ได้ชี้แจงแล้วนั้น เนื่องจากไม่ได้มีการตั้งเงินสมทบโครงการทั้ง 2 โครงการไว้ในข้อบัญญัติฯ จึงมีความจำเป็นที่จะต้องยกเลิกโครงการทั้ง 5 โครงการ เพื่อนำเงินงบประมาณมาตั้งจ่ายรายการใหม่สมทบโครงการทั้ง 2 โครงการ ซึ่งมีหมู่ที่ไม่ได้รับประโยชน์จากการยกเลิกโครงการ คือหมู่ที่ 2 ตนให้คำสัญญาว่าหากมีเงินรายได้เข้ามาเพียงพอจะนำโครงการของหมู่ที่ 2 มาพิจารณาเพื่อขอโอนงบประมาณเพื่อดำเนินโครงการให้ต่อไป หรือหากไม่มีรายได้ที่จะดำเนินโครงการ ก็จะหารือที่ประชุมสภาฯ และเจ้าหน้าที่ที่เกี่ยวข้องเพื่อขอใช้ทุนสำรองเงินสะสม เนื่องจากโครงการอุดหนุนไฟฟ้ากบินทร์บุรี เพื่อขยายเขตไฟฟ้าแรงสูง หมู่ที่ 2 ตำบลวังดาล มีความจำเป็นเร่งด่วน เพราะจะมีการก่อสร้างระบบประปาและหากมีการก่อสร้างระบบประปา หากไม่มีไฟฟ้าก็จะไม่สามารถใช้ระบบประปาได้ ซึ่งถือว่าเป็นความจำเป็นเร่งด่วนที่สามารถกระทำได้

นายวัชรากร สีเหลือง - สอบถามว่า หากยกเลิกโครงการทั้ง 5 โครงการ แล้วหากมีรายได้เข้ามาโครงการ

ส.อบต.หมู่ที่ 14 ดังกล่าวจะยังคงอยู่หรือไม่

นายมนัส สมมิตร - สอบถามว่า หากยกเลิกโครงการฯ ไปแล้ว เมื่อมีเงินรายได้โอนเข้ามาเพียงพอ แต่

ส.อบต.หมู่ที่ 2 หากสภาฯ ไม่เห็นชอบให้โอนงบประมาณอุดหนุนไฟฟ้ากบินทร์บุรี เพื่อขยายเขตไฟฟ้าแรงสูง หมู่ที่ 2 ตำบลวังดาล จะทำอย่างไร

- 6 -

นายก อบต. - กล่าวว่า โครงการดังกล่าวก็ยังคงอยู่ในแผนพัฒนาฯ เช่นเดิม และตนขอให้คำสัญญาต่อหมู่ที่ 2 ว่าหากมีรายได้เข้ามาจะขอความกรุณาให้สภาฯ พิจารณาโครงการของหมู่ที่ 2 ซึ่งสมาชิกสภาฯ คงจะเห็นว่าโครงการนี้เป็นโครงการที่สำคัญและจะให้ความเห็นชอบอย่างแน่นอน

นายณัฐกานต์ สมมิตร - กล่าวว่า หากยกเลิกโครงการนี้ไปแล้ว หากมีรายได้ไม่เพียงพอเราก็ยังสามารถขอ

ส.อบต.หมู่ที่ 3 ใช้ทุนสำรองเงินสะสมเพื่อดำเนินโครงการได้

เลขานุการสภา - ชี้แจงว่า โครงการดังกล่าวที่ถูกยกเลิกก็ยังคงอยู่ในแผนพัฒนาฯ เช่นเดิม หากมีรายได้เข้ามาเพียงพอ ก็สามารถที่จะเสนอต่อที่ประชุมสภาฯ เพื่อตั้งจ่ายรายการใหม่และขอโอนงบประมาณมาจัดทำโครงการดังกล่าวได้ และนายก อบต.ท่านก็ได้ให้คำสัญญาต่อหมู่ที่ 2 แล้วว่าหากมีรายได้เข้ามาก็จะตั้งจ่ายรายการใหม่และโอนงบประมาณเพื่อดำเนินโครงการให้กับหมู่ที่ 2 อย่างแน่นอน และสมาชิกสภาฯ ก็คงจะให้ความเห็นชอบ เพราะโครงการนี้เป็นโครงการที่สำคัญเร่งด่วนและประชาชนได้รับประโยชน์

ประธานสภา - สอบถามว่า มีท่านใดสงสัยจะสอบถามอีกหรือไม่ หากไม่มีขอมติที่ประชุมยกเลิกโครงการทั้ง 5 โครงการพร้อมกัน รวมเงินงบประมาณทั้งสิ้น 2,411,000 บาท

**มติที่ประชุม** ที่ประชุมมีมติยกเลิกโครงการทั้ง 5 โครงการ รวมเงินงบประมาณทั้งสิ้น 2,411,000 บาท ด้วยคะแนนเสียงเป็นเอกฉันท์

 **3.3 พิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564**

ประธานสภา - ขอเชิญเลขานุการสภา ชี้แจงรายละเอียดเรื่องพิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564

เลขานุการสภา - ชี้แจงรายละเอียดเรื่องพิจารณาอนุมัติโอนเงินงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ประจำปีงบประมาณ พ.ศ.2564 ดังนี้

 1. ตั้งจ่ายรายการใหม่เงินสมทบโครงการก่อสร้างถนนลาดยางแอสฟัสท์ติกคอนกรีตสาย หมู่ที่ 11 ถึงหมู่ที่ 13 ตำบลวังดาล งบประมาณ 10,395,000 บาท ตั้งงบประมาณสมทบ จำนวน 1,155,000 บาท เนื่องจากไม่ได้ตั้งงบประมาณไว้ในข้อบัญญัติงบประมาณรายจ่ายประจำปี พ.ศ.2564 จึงมีความจำเป็นขอโอนลดงบประมาณจากโครงการก่อสร้างถนนคอนกรีตเสริมเหล็กสาย หมู่ที่ 11 งบประมาณ 211,000 บาท โอนลดงบประมาณจากโครงการก่อสร้างถนนคอนกรีตเสริมเหล็กสาย

- 7 -

 บ้านบวกหมู หมู่ที่ 13 ตำบลวังดาล งบประมาณ 400,000 บาท และโอนลดงบประมาณจากโครงการอุดหนุนการไฟฟ้าอำเภอ เพื่อขยายเขตไฟฟ้าแรงสูง หมู่ที่ 2 ตำบลวังดาล งบประมาณ จำนวน 544,000 บาท เพื่อสมทบเป็นค่าก่อสร้างถนนลาดยางแอสฟัสท์ติกคอนกรีต สายหมู่ที่ 11 ถึงหมู่ที่ 13 ตำบลวังดาล

 2. ตั้งจ่ายรายการใหม่เงินสมทบโครงการก่อสร้างถนนลาดยางแอสฟัสท์ติกคอนกรีตสาย เจ้าอลังการ หมู่ที่ 14 บ้านหนองผักกะเฉด ถึงหมู่ที่ 16 บ้านหนองชุมหวาย ตำบลวังดาล งบประมาณ 11,169,000 บาท ตั้งงบประมาณสมทบ จำนวน 1,241,000 บาท เนื่องจากไม่ได้ตั้งงบประมาณไว้ในข้อบัญญัติงบประมาณรายจ่ายประจำปี พ.ศ. 2564 จึงมีความจำเป็นขอโอนลดงบประมาณจากโครงการก่อสร้างถนนคอนกรีตเสริมเหล็กสายบ้านหนองอีจู้ หมู่ที่ 16 ตำบลวังดาล งบประมาณ 400,000 บาท โอนลดงบประมาณโครงการก่อสร้างศาลากลางบ้านหนองผักกะเฉด หมู่ที่ 14 ตำบลวังดาล งบประมาณ 400,000 บาท และโอนลดงบประมาณจากโครงการอุดหนุนการไฟฟ้าอำเภอกบินทร์บุรี เพื่อขยายเขตไฟฟ้าแรงสูง หมู่ที่ 2 ตำบลวังดาล งบประมาณ 441,000 บาท เพื่อสมทบเป็นค่าก่อสร้างถนนลาดยางแอสฟัสท์ติกคอนกรีตสาย เจ้าอลังการ หมู่ที่ 14 บ้านหนองผักกะเฉด ถึงหมู่ที่ 16 บ้านหนองชุมหวาย ตำบลวังดาล

นายก อบต. - ชี้แจงว่า ตามที่ ปลัด อบต.ได้ชี้แจงเรื่องการตั้งงบประมาณสมทบในการก่อสร้างถนน ทั้ง 2 โครงการ และขอสรุปงบประมาณที่ได้รับจัดสรรรวมที่ อปท.สมทบ ดังนี้

 1. โครงการก่อสร้างถนนลาดยางแอสฟัสท์ติกคอนกรีตสาย หมู่ที่ 11 ถึงหมู่ที่ 13 ตำบลวังดาล งบประมาณ 10,395,000 บาท ซึ่งกรมส่งเสริมการปกครองท้องถิ่นแจ้งให้องค์การบริหารส่วนตำบลวังดาล ตั้งงบประมาณสมทบ จำนวน 1,155,000 บาท รวมทั้งสิ้น 11,550,000 บาท

 2. โครงการก่อสร้างถนนลาดยางแอสฟัสท์ติกคอนกรีตสาย เจ้าอลังการ หมู่ที่ 14 บ้านหนองผักกะเฉด ถึงหมู่ที่ 16 บ้านหนองชุมหวาย ตำบลวังดาล งบประมาณ 11,169,000 บาท ซึ่งกรมส่งเสริมการปกครองท้องถิ่นแจ้งให้องค์การบริหารส่วนตำบลวังดาล ตั้งงบประมาณสมทบ จำนวน 1,241,000 บาท รวมทั้งสิ้น 12,410,000 บาท

ประธานสภา - สอบถามว่า มีท่านใดสงสัยจะสอบถามอีกหรือไม่ หากไม่มีขอมติที่ประชุมอนุมัติให้ตั้งจ่ายรายการใหม่และโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้คุณลักษณะปริมาณและคุณภาพเปลี่ยน หรือโอนไปตั้งจ่ายรายการใหม่ทั้ง 2 โครงการ

- 8 -

**มติที่ประชุม** ที่ประชุมมีมติอนุมัติให้ตั้งจ่ายรายการใหม่และโอนงบประมาณรายจ่ายในหมวดครุภัณฑ์ที่ดินและสิ่งก่อสร้างที่ทำให้คุณลักษณะปริมาณและคุณภาพเปลี่ยน หรือโอนไปตั้งจ่ายรายการใหม่ทั้ง 2 โครงการ ด้วยคะแนนเสียงเป็นเอกฉันท์

**ระเบียบวาระที่ 4** เรื่องอื่น ๆ

ประธานสภา - สอบถามว่า มีท่านใดจะเสนอเรื่องอื่นๆ ต่อที่ประชุมสภาฯ หรือไม่

นายก อบต. - สอบถามสมาชิกสภาฯ หมู่ที่ 3 เรื่องโครงการก่อสร้างระบบผลิตไฟฟ้าพลังงานแสงอาทิตย์เพื่อผลิตน้ำประปาหมู่บ้าน หมู่ที่ 3 ตำบลวังดาล ว่าสามารถใช้การได้ดีหรือไม่ ซึ่งตนกังวลเรื่องแบตเตอรี่ ตามที่ได้ปรึกษาหารือกันนั้นว่าจำเป็นจะต้องใช้แบตเตอรี่หรือไม่จำเป็นจะต้องใช้ ซึ่งตนจะทำเป็นโครงการของหมู่ที่ 3 เป็นโครงการนำร่องต่อไป

นายณัฐกานต์ สมมิตร - กล่าวว่า สามารถใช้งานได้ดีและประหยัดค่าไฟฟ้าได้มาก ซึ่งได้ติดตั้งไว้จำนวน 6

ส.อบต.หมู่ที่ 3 ลูกนั้น ตนว่าหากไม่ใช้แบตเตอรี่ก็สามารถเก็บพลังงานแสงอาทิตย์ไว้ใช้งานได้

นายก อบต. - แจ้งเรื่องงบประมาณขุดลอกอ่างเก็บน้ำหนองโคลน ซึ่งกรมทรัพยากรน้ำให้ดำเนินการสำรวจ เพื่อของบประมาณปีงบประมาณ 2565 เนื่องจากที่ผ่านมาที่มีการขุดลอกอ่างเก็บน้ำหนองโคลนนั้น เป็นการขุดลอกบริเวณด้านขอบแต่บริเวณกลางอ่างเก็บน้ำยังตื้นอยู่

นายณัฐกานต์ สมมิตร - สอบถามเรื่องงบประมาณในการก่อสร้างถนนรอบอ่างเก็บน้ำหนองโคลน ว่าจะได้

ส.อบต.หมู่ที่ 3 งบประมาณในปีใด

นายก อบต. - กล่าวว่า งบประมาณในการก่อสร้างถนนรอบอ่างเก็บน้ำหนองโคลนก็จะได้มาในปีงบประมาณ 2565 และจะต้องมาลุ้นกันว่างบประมาณใดจะมาก่อน หากงบประมาณในการก่อสร้างถนนมาก่อนงบประมาณในการขุดลอกอ่างฯ นั้นจะต้องมาหารือกับเจ้าหน้าที่ที่เกี่ยวข้องว่าจะสามารถมีวิธีใด ที่จะขุดลอกอ่างฯ ให้แล้วเสร็จก่อนก่อสร้างถนน หากมีการก่อสร้างถนนก่อนการขุดลอกอ่างฯ ก็จะทำให้ถนนบริเวณรอบอ่างฯ พังเสียหายอีก และจะทำการก่อสร้างระบบกระจายน้ำอ่างเก็บน้ำโคลน บริเวณอ่างประมง ซึ่งจะใช้พื้นที่ประมาณ 2 ไร่ และจะต้องทำหนังสือขอใช้พื้นที่ต่อไป

นายรังสรรค์ หนามพรม - กล่าวว่า ตนขอให้นายก อบต.พิจารณาเรื่องขยายสระน้ำ หมู่ที่ 16 เพื่อรองรับการ

ส.อบต.หมู่ที่ 16 ก่อสร้างประปาหมู่บ้านรูปแบบใหม่ ป๊อกแทงค์ (POG TANKS) เพื่อขยายระบบประปาต่อไป

นายก อบต. - กล่าวว่าให้ผู้นำปรึกษาหารือกัน ระหว่างหมู่ที่ 9 กับหมู่ที่ 16 เนื่องจากหากจะขุดสระนั้น จะต้องล้ำเข้าไปในเขตป่าชุมชนของ หมู่ที่ 9

- 9 -

นายฉัตรชัย พวงจำปา - กล่าวว่า เคยปรึกษาหารือในหมู่บ้าน หมู่ที่ 9 แล้ว ชาวบ้านไม่เห็นด้วยหากจะขุดเข้า

ส.อบต.หมู่ที่ 9 ในป่าชุมชน เนื่องจากหมู่ที่ 16 มีแหล่งน้ำที่สามารถจะใช้ได้อยู่แล้ว แต่มีปัญหาเรื่องน้ำขี้หมูที่ไหลลงไปในแหล่งน้ำ ตนเสนอให้หมู่ที่ 16 ปรับปรุงเรื่องน้ำขี้หมูที่ไหลลงฝายน้ำล้นหนองอีจู้ก่อนเป็นอันดับแรก หากไม่สามารถแก้ไขได้ค่อยมาหารือกันเรื่องการใช้พื้นที่ป่าชุมชน หมู่ที่ 9

นายก อบต. - กล่าวว่า หากจะทำการขุดบริเวณฝายน้ำล้น จะมีปัญหากับชาวบ้านที่ข้างเคียงจะยินยอมหรือไม่ เนื่องจากที่ผ่านมาไม่มีการกันเขตคลองไว้ ที่บริเวณรอบคลองเป็นที่ของชาวบ้านทั้งหมด แต่อย่างไรตนก็ต้องขอให้หมู่ที่ 16 และหมู่ที่ 9 ปรึกษาหารือกันว่าจะสามารถดำเนินการอย่างไรได้ ซึ่งหากขุดบริเวณป่าชุมชนก็ไม่ได้ใช้พื้นที่มาก และระเบียบฯ เรื่องการขออนุญาตป่าชุมชนต้องหารือกับทางป่าไม้ว่าจะสามารถดำเนินการได้หรือไม่ และเรื่องการจัดวันเด็กแห่งชาติ ประจำปี พ.ศ. 2564 ก็จะจัดและเตรียมการไว้เช่นเดิม หากพวกเราหยุดปฏิบัติหน้าที่ก็ให้ทางเจ้าหน้าที่ดำเนินการจัดการต่อไป ซึ่งก็จะจัดตามรูปแบบเดิมเช่นทุกปีที่ผ่านมา

นายณัฐกานต์ สมมิตร - กล่าวว่า จากการประชุมคณะกรรมการติดตามและประเมินผลแผนพัฒนาท้องถิ่น

ส.อบต.หมู่ที่ 3 มีกรรมการบางท่านสอบถามเรื่องโครงการในปีงบประมาณ 2563 ที่ไม่ได้ดำเนินการ

นายก อบต. - กล่าวว่า เนื่องจากเกิดสถานการณ์การแพร่โรคระบาดโควิด-19 ทำให้บางโครงการไม่สามารถดำเนินการได้ และบางหมู่บ้านโยกไปทำโครงการอื่น

นายจุล มูลเชื้อ - สอบถามว่า อบต.วังดาล มีเจ้าหน้าที่เกษตร และช่างไฟฟ้าหรือไม่ ตนเห็นว่าน่าจะ

ส.อบต.หมู่ที่ 11 มีตำแหน่งนี้ เนื่องจาก อบต.วังดาล เรามีทั้งเรื่องการทำเกษตรและมีระบบประปาที่จะต้องใช้ไฟฟ้า หากมีปัญหาเรื่องไฟฟ้าต่างๆ ก็จะได้มีช่างไปทำได้เลย

นายก อบต. - กล่าวว่า ยังไม่มีตำแหน่งนี้ เนื่องจาก อบต.วังดาล ยังไม่มีงบประมาณเพียงพอที่จะจ้างตำแหน่งช่างไฟฟ้า

ประธานสภา - สอบถามว่า อสม.สามารถช่วยหาเสียงให้ผู้สมัครเลือกตั้งได้หรือไม่

เลขานุการสภา - กล่าวว่า ในส่วนของการเพิ่มเติมอัตรากำลังนักวิชาการเกษตรและนายช่างไฟฟ้าที่รองประธานสภาฯ สอบถามมานั้น ขอเรียนว่าสามารถทำแผนอัตรากำลังเพิ่มเติมได้ ทั้งนี้ตามอำนาจหน้าที่และปริมาณงานของแต่ละท้องถิ่น โดยขึ้นอยู่กับสถานะการเงินการคลัง และความจำเป็นในการเพิ่มเติมอัตรากำลังของทั้งข้าราชการและพนักงานจ้างในแต่ละตำแหน่งได้ แต่เนื่องจากในปัจจุบัน อบต.วังดาล มีรายจ่ายประจำที่มาก อยู่แล้ว หากจะมีการเพิ่มเติมบุคลากรในบางตำแหน่งขึ้นมาอีกก็จะทำให้งบประมาณในการพัฒนาหมู่บ้านหรืองบลงทุนเหลือน้อย อันจะส่งผลต่อศักยภาพในการแก้ไขปัญหาความเดือดร้อนของพี่น้องประชาชน อาจจะเป็นไปอย่างไม่เต็มที่ แต่หากในอนาคตข้างหน้า อบต.วังดาล ของเรามีความเจริญเติบโตและมีงบประมาณมากกว่านี้

- 10 -

 รวมทั้งมีปริมาณงานและความจำเป็นที่ต้องเพิ่มบุคคลากรเข้ามาปฏิบัติงานในแต่ละด้าน เราก็สามารถปรับปรุงแผนอัตรากำลังและเพิ่มเติมบุคลากรได้ ในส่วนที่ท่านประธานสภาฯ สอบถามเรื่องว่า อสม.สามารถช่วยหาเสียงให้ผู้สมัครเลือกตั้งได้หรือไม่นั้น ขออนุญาตชี้แจงว่าหากพิจารณาตามหลักเกณฑ์แล้ว อสม.ยังไม่ถือว่าเป็นข้าราชการหรือเจ้าหน้าที่อื่นของรัฐ อันเข้าข้อต้องห้ามตามกฎหมายเลือกตั้งที่ต้องวางตัวเป็นกลางทางการเมือง ดังนั้น อสม.จึงสามารถช่วยหาเสียงให้ผู้สมัครเลือกตั้งได้ แต่อย่างไรก็ดีเนื่องจากกระทรวงสาธารณสุข เคยให้ความเห็นว่า อสม.ถือเป็นเจ้าหน้าที่อื่นของรัฐ ในประเด็นดังกล่าวนี้ หน่วยงานที่เกี่ยวข้องกำลังอยู่ในระหว่างการหารือสถานะการเป็นเจ้าหน้าที่อื่นของรัฐของ อสม.กับคณะกรรมการการเลือกตั้ง เพื่อให้เกิดความชัดเจนต่อไป หากผลการหารือหรือได้ข้อชัดเจนเป็นประการใดจะนำมาแจ้งให้กับทุกๆ ท่านทราบ ส่วนการจัดกิจกรรมวันเด็กแห่งชาติ ประจำปี พ.ศ.2564 ซึ่งตรงกับวันเสาร์ ที่ 9 มกราคม 2564 นั้น อบต.วังดาล ก็คงจะจัดกิจกรรมตามปกติเช่นทุกปี แม้ว่าหากคณะผู้บริหารและสมาชิกสภาฯ อาจจะถูกสั่งให้หยุดปฏิบัติหน้าที่แล้ว เพียงแต่คงจะไม่จัดให้ใหญ่โตเช่นทุกๆ ปีที่ผ่านมา เนื่องจากหากมีการหยุดปฏิบัติหน้าที่จริง อบต.วังดาล ก็จะมีงานการเตรียมการเลือกตั้งเพิ่มเข้ามาด้วย อีกทั้งกิจกรรมบางอย่างในงานที่เคยจัดทำมาไม่สามารถเบิกจ่ายจากงบประมาณได้

นายสมชาย กองคำ - แจ้งเรื่องการทำบุญเจริญพระพุทธมนต์ ที่วัดหนองคร้อ ในวันเสาร์ ที่ 5 ธันวาคม

เลขานุการ นายก อบต. 2563 ซึ่งเป็นวันชาติและวันพ่อแห่งชาติ และขอเชิญทุกท่านร่วมพิธีดังกล่าว

ประธานสภา - สอบถามว่ามีสมาชิกสภาฯ ท่านใดจะสอบถามเรื่องอื่นอีกหรือไม่ หากไม่มี ขอขอบคุณสมาชิกสภาฯ คณะผู้บริหาร และเจ้าหน้าที่ผู้เข้าร่วมประชุมทุกท่าน และขอปิดประชุม

เลิกประชุม เวลา 13.00 น.

 (ลงชื่อ) สุชาติ บัวศรี ผู้บันทึกรายงานการประชุม

 (นายสุชาติ บัวศรี)

 เลขานุการสภาองค์การบริหารส่วนตำบลวังดาล

 (ลงชื่อ) สุนทร อ่อนสว่าง ผู้ตรวจรายงานการประชุม

 (นายสุนทร อ่อนสว่าง)

 ประธานสภาองค์การบริหารส่วนตำบลวังดาล

 คณะกรรมการตรวจรายงานการประชุม ได้ตรวจสอบรายงานการประชุมสภาองค์การบริหารส่วนตำบล วังดาล สมัยประชุมสามัญ สมัยที่ 4 ครั้งที่ 1 ประจำปี 2563 เมื่อวันอังคาร ที่ 1 ธันวาคม 2563 เวลา 16.00 น. แล้ว

(ลงชื่อ) บังอร พิมพ์อรัญ

(นางสาวบังอร พิมพ์อรัญ)

ประธานกรรมการฯ

 (ลงชื่อ) ณัฐกานต์ สมมิตร (ลงชื่อ) ฉัตรชัย พวงจำปา

 (นายณัฐกานต์ สมมิตร) (นายฉัตรชัย พวงจำปา)

 กรรมการฯ กรรมการฯ